ai4bharat/Pralekha huggingface dataset:
மனித வள மேம்பாட்டு அமைச்சகம்
சிபிஎஸ்இ 10 மற்றும் 12ஆம் வகுப்பு பொதுத் தேர்வுத் தேதிகளை அறிவித்தார் மத்திய கல்வி அமைச்சர் திரு. ரமேஷ் பொக்ரியால் ‘நிஷாங்க்’
10 மற்றும் 12ஆம் வகுப்பு தேர்வுகள், 2021 மே 4ஆம் தேதி முதல் ஜூன் 10ஆம் தேதி வரை நடைபெறவுள்ளது
சிபிஎஸ்இ 10 மற்றும் 12ஆம் வகுப்பு பொதுத் தேர்வுத் தேதிகளை மத்திய கல்வி அமைச்சர் திரு. ரமேஷ் பொக்ரியால் ‘நிஷாங்க்’ இன்று அறிவித்தார். சிபிஎஸ்இ 10 மற்றும் 12ஆம் வகுப்புப் பொதுத் தேர்வுகள், 2021 மே 4ஆம் தேதி முதல் 2021 ஜூன் 10ஆம் தேதி வரை நடக்கும் எனவும், தேர்வு முடிவுகள் ஜூலை 15ஆம் தேதி அறிவிக்கப்படும் என திரு. ரமேஷ் பொக்ரியால் ‘நிஷாங்க்’ கூறினார். 12ஆம் வகுப்புக்கான செய்முறைத் தேர்வுகள் 2021 மார்ச் 1ஆம் தேதி முதல் தொடங்கும் என அவர் மேலும் கூறினார்.
கோவிட்-19 தொற்று காரணமாக, மாணவர்கள், ஆசிரியர்கள், பள்ளிகள் இதுவரை சந்திக்காத நிச்சயமற்ற சூழ்நிலையையைச் சந்திப்பதாகவும், ஆனால், மாணவர்கள் தங்கள் படிப்பில் எந்தச் சிக்கலையும் சந்திக்காமலிருப்பதை உறுதி செய்வதற்காக ஆசிரியர்கள் அயராது உழைத்துள்ளனர் என திரு. ரமேஷ் பொக்ரியால் கூறினார். கடினமாக உழைத்ததற்காகவும், கல்வி கற்பிப்பதில் புதிய நடைமுறையை பின்பற்றியதற்காகவும், அவர் ஆசிரியர்களை பாராட்டினார். டிஜிட்டல் முறையில் கல்வி கற்பதற்கான தளத்தை வழங்க அரசும் பல நடவடிக்கைகள் எடுத்ததை அவர் சுட்டிக் காட்டினார்.
மாணவர்கள், ஆசிரியர்கள், பெற்றோர் தெரிவித்த ஆலோசனைகளை கருத்தில் கொண்டு, பொதுத் தேர்வு தேதிகள் குறித்த முடிவு எடுக்கப்பட்டதாக திரு. ரமேஷ் பொக்ரியால் கூறினார்.
புத்தாண்டை முன்னிட்டு தனது வாழ்த்துக்களைத் தெரிவித்த அமைச்சர் திரு. ரமேஷ் பொக்ரியால், பொதுத் தேர்வில் மாணவர்கள் சிறந்த வெற்றி பெறவும், வாழ்வில் முன்னேறவும் வாழ்த்தினார்.
நிதி அமைச்சகம்
பூட்டானின் எல்லைகளில்லா வரி ஆய்வளர்கள் திட்டம் இந்தியாவின் ஒத்துழைப்புடன் தொடங்கப்பட்டது
ஐக்கிய நாடுகள் வளர்ச்சி திட்டம் மற்றும் பொருளாதார ஒத்துழைப்பு மற்றும் வளர்ச்சி அமைப்பின் கூட்டு நடவடிக்கையான எல்லைகளில்லா வரி ஆய்வளர்கள் திட்டம் தனது செயல்பாடுகளை பூட்டானில் இன்று தொடங்கியது. இத்திட்டத்திற்கான கூட்டு நாடாக இந்தியா தேர்ந்தெடுக்கப்பட்டுள்ளது.
24 மாதங்களுக்கு செயல்படுத்தப்படவுள்ள இந்த திட்டத்தின் கீழ், ஐக்கிய நாடுகள் வளர்ச்சி திட்டம் மற்றும் பொருளாதார ஒத்துழைப்பு மற்றும் வளர்ச்சி அமைப்பின் தலைமையகத்தோடு இணைந்து பூட்டானின் வரி நிர்வாகத்தை வலுப்படுத்துவதற்கான நடவடிக்கைகளை இந்தியா மேற்கொள்ளும். பூட்டானின் வரி தணிக்கையாளர்களுக்கு தொழில்நுட்ப பயிற்சிகள் வழங்கப்பட்டு சிறந்த தணிக்கை நடைமுறைகள் பகிரப்படும். சர்வதேச வரிவிதிப்பு மற்றும் மாற்று விலை நிர்ணயம் ஆகியவற்றின் மீது இத்திட்டம் கவனம் செலுத்தும்.
பூட்டான் வருவாய் மற்றும் சுங்க துறையின் தலைமை இயக்குநர் திரு நிபுட் க்வெல்ட்ஷென், பொருளாதார ஒத்துழைப்பு மற்றும் வளர்ச்சி அமைப்பின் தலைமையக தலைவர் திருமிகு ருசுடன் கெமுலாரியா மற்றும் பூட்டான், ஐக்கிய நாடுகள் வளர்ச்சி திட்டம், ஓஈசிடி, பொருளாதார ஒத்துழைப்பு மற்றும் வளர்ச்சி அமைப்பின் தலைமையகம் மற்றும் மத்திய நேரடி வரிகள் வாரியத்தின் வெளிநாட்டு வரி மற்றும் வரி ஆராய்ச்சி பிரிவின் மூத்த அதிகாரிகள் பங்கேற்ற தொடக்க நிகழ்ச்சியில் மத்திய நேரடி வரிகள் வாரியத்தின் தலைவர் திரு ஜே பி மொகாபத்ரா காணொலி மூலம் கலந்து கொண்டார்.
இந்திய-பூட்டான் தொடர் ஒத்துழைப்பின் மற்றுமொரு மைல்கல்லாக இத்திட்டம் விளங்குகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1729822
உள்துறை அமைச்சகம்
துறவி ஆச்சார்ய ஶ்ரீ புருஷோத்தம்பிரியாதாஸ்ஜி சுவாமிஶ்ரீ மகராஜ் ஜி மறைவுக்கு மத்திய அமைச்சர் திரு.அமித் ஷா இரங்கல்
லட்சக்கணக்கானோருக்கு அருளாசி வழங்கி ஒளியேற்றிய ஆச்சார்யஶ்ரீ புருஷோத்தம்பிரியாதாஸ்ஜி சுவாமிஶ்ரீ மகராஜ் ஜி மறைவுக்கு மத்திய அமைச்சர் திரு. அமித் ஷா இரங்கல் தெரிவித்துள்ளார்.
மத்திய அமைச்சர் வெளியிட்டுள்ள டுவிட்டர் பதிவில், அவரது ஆன்மீக போதனைகள் மற்றும் சமுதாய நலனுக்காக ஆற்றிய தன்னலமற்ற சேவைகள் ஈடு இணையற்றவை என்று கூறியுள்ளார்.
ஆச்சார்யஶ்ரீ புருஷோத்தம்பிரியாதாஸ்ஜி சுவாமிஶ்ரீ மகராஜ் ஜி-யின் வாழ்க்கை, விழுமியங்களையும், ஞானத்தையும் கொண்டது என்றும், மனிதகுல நலனுக்காக தன்னலமற்ற வகையில் தமது வாழ்வை அவர் அர்ப்பணித்துக் கொண்டவர் என்றும் திரு. அமித் ஷா கூறியுள்ளார்.
மரியாதைக்குரிய துறவியின் மறைவு ஈடு செய்ய முடியாத இழப்பு என்று கூறியுள்ள மத்திய அமைச்சர், அவரது உன்னதமான ஆன்மா அமைதியுடன் இளைப்பாறட்டும் என்றும், உலகம் முழுவதும் உள்ள அவரது பக்தர்களுக்கு வலிமையை அளிக்கட்டும் என்றும் தெரிவித்துள்ளார்.
ஆச்சார்யஶ்ரீ புருஷோத்தம்பிரியாதாஸ்ஜி சுவாமிஶ்ரீ மகராஜ், மணிநகர் ஶ்ரீ சுவாமிநாராயண் காடி சன்ஸ்தானின் ஆன்மீக குரு ஆவார். அவர் இந்த அமைப்பின் துறவி பரம்பரையின் ஐந்தாவது வாரிசு ஆவார். சுவாமிநாராயண் காடியின் தலைமை ஆச்சார்யாவாக அவர் இருந்து வந்தார்.
எரிசக்தி அமைச்சகம்
அரசின் பெருமைக்குரிய ஜம்மு – காஷ்மீர், லேக்-லடாக் பகுதி மின் விநியோகத் திட்டத்தை பவர்கிரிட் நிறுவனம் நிறைவு செய்தது
இந்தியாவில் முதன்முதலாக 11,500 அடி உயரத்தில் 220 கிலோவாட் திறனுள்ள துணை மின் நிலையம் நிறுவப்பட்டது.
பவர்கிரிட் நிறுவனம் அக்டோபர் 31, 2017 அன்று மின் விநியோகத்திற்கு லேக் – கால்ஸ்டி பகுதியில் 220 kV S/c , ஶ்ரீநகர் ஆல்ஸ்டெங் – லேக் மின் பகிர்மானத்திற்கு 220 kV S/c, அத்துடன் லேக் – கால்ஸ்டி பகுதியில் 220/66 kV GISc - ஶ்ரீநகர் ஆல்ஸ்டெங் – லேக் மின் பகிர்மானம்,அமைத்து பணியை நிறைவு செய்தது. நம் நாட்டில் முதன்முறையாக 220 கிலோவாட் துணை மின் நிலையம், 11,500 அடி உயரத்தில் நிறுவப்பட்டுள்ளது.
ஜம்மு காஷ்மீரின் லேக் – லடாக் பகுதி, பூகோள ரீதியில் இடர் நிறைந்தது. இந்த பகுதியில் மின் பகிர்வை நீட்டிக்கும் வகையில் துணை மின் நிலையம் அமைக்கப்பட்டுள்ளது அரசுக்கு பெருமை சேர்க்கும் திட்டமாகும். இந்த முக்கிய திட்டத்திற்கு ஆகஸ்ட் 14  அன்று பிரதமரால் அடிக்கல் நாட்டப்பட்டது. இந்த ஶ்ரீநகர் – லேக் மின் பகிர்மான அமைப்பை பவர் கிரிட் கார்ப்பரேஷன் ஆஃப் இந்தியா லிமிடெட் . எனப்படும் பொதுத்துறை நிறுவனம் மேற்கொண்டது.
இந்தத் திட்டத்திற்கு, லேக்/லடாக் பகுதியில் உள்ள நிம்மோ பாஸ்கோ ஹைட்ரோ மின்சார நிலையத்தில் இருந்து மின்சாரம் பகிர்மானம் செய்யப்படுவதற்கு ஏற்பாடுகள் செய்யப்பட்டுள்ளன.
இன்னமும் மீதமுள்ள கால்ஸ்டி – கார்கில் – டிராஸ் – ஆல்ஸ்டெங்  பகுதி திட்டம் வளர்ச்சி அடைந்து வருகிறது. இந்தத் திட்டத்தில் லடாக் பகுதிக்கு நேரடியாக வடக்கு பகிர்மானத்தில் இருந்து அனைத்து காலங்களிலும் மின்சாரம் போதுமான அளவு கிடைக்கும்.
(Visitor Counter : 36
உள்துறை அமைச்சகம்
விரல்ரேகை பிரிவு இயக்குனர்களின் 21வது அகில இந்திய மாநாடு: மத்திய உள்துறை இணையமைச்சர் திரு.ஜி கிஷன் ரெட்டி தொடக்கம்
விரல் ரேகை பிரிவு இயக்குனர்களின் 21வது அகில இந்திய மாநாட்டை மத்திய உள்துறை இணையமைச்சர் திரு.கிஷன் ரெட்டி காணொலி காட்சி மூலம் தொடங்கி வைத்தார். இந்நிகழ்ச்சியில், தேசிய குற்ற ஆவண பிரிவு இ-சைபர் பரிசோதனை கூடமும் தொடங்கி வைக்கப்பட்டது.
இந்நிகழ்ச்சியில் பேசிய மத்திய அமைச்சர் திரு.கிஷன் ரெட்டி, குற்றம் மற்றும் தீவிரவாத நடவடிக்கைகளை பிரதமர் திரு.நரேந்திர மோடி அரசு பொறுத்துக் கொள்வதில்லை என்றார். மத்திய உள்துறை அமைச்சர் திரு. அமித் ஷா தலைமையில், குற்றங்கள் நடைபெறாத இந்தியாவை உருவாக்குவதுதான், எங்கள் நோக்கம் என அமைச்சர் திரு.கிஷன் ரெட்டி கூறினார். குற்றங்களை ஜாதி, இனம், மதம் மற்றும் மண்டல ரீதியாக அரசு பார்ப்பதில்லை எனவும், மனிதநேயம், அமைதி , பெண்கள் மற்றும் பின்தங்கியவர்களுக்கு எதிரான குற்றங்களை அரசு ஒருபோதும் பொறுத்துக் கொள்ளாது எனவும், பாதிக்கப்பட்டவர்களுக்கு விரைவில் நீதி கிடைப்பதை உறுதி செய்ய மத்திய அரசு அனைத்து நடவடிக்கைகளும் எடுக்கும் என்று அமைச்சர் திரு. கிஷன் ரெட்டி கூறினார்.
நாடு முழுவதும் காவல்துறை நவீன மயமாக்கத்துக்கு மத்திய அரசு 2019-20ம் நிதியாண்டில் 780 கோடி வழங்கியதாகவும் மத்திய அமைச்சர் திரு.கிஷன் ரெட்டி தெரிவித்தார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663961
எரிசக்தி அமைச்சகம்
பவர்கிரிட் நிறுவனம், வரிக்கு பிந்தைய லாபமாக 2020 - 2021ஆம் நிதியாண்டின் முதல் காலாண்டில் ரூ. 2,048 கோடி ஈட்டியுள்ளது
மத்திய அரசின் மின்துறை அமைச்சகத்தின் கீழ் இயங்கும் பவர்கிரிட் கார்ப்பரேஷன் ஆப் இந்தியா லிமிடெட்  ஒரு ‘மகாரத்னா' நிறுவனமாகும். நாட்டின் ‘மத்தியப் பரிமாற்றப் பயன்பாட்டுக்காக’ செயல்படும் இந்த நிறுவனம் 2020 - 2021-ஆம் நிதியாண்டின் முதல் காலாண்டில் வரிக்கு பிந்தைய லாபமாக ரூ.2,048 கோடி ஈட்டியுள்ளது. மேலும் இதே நிதி ஆண்டின் முதல் காலாண்டில் ஒருங்கிணைந்த அடிப்படையில் மொத்த வருமானமாக ரூ.9,817 கோடி ஈட்டியுள்ளது. நிலையான அடிப்படையில் இந்த நிறுவனம் 2020 - 2021-ஆம் நிதியாண்டின் முதல் காலாண்டில் வரிக்கு பிந்தைய லாபமாக ரூ.1,979 கோடியும், மொத்த வருமானமக ரூ.9,620 கோடியும் பெற்றுள்ளது. காலாண்டின் போது ஒரு விதிவிலக்காக இந்நிறுவனம் அங்கீகரிக்கப்பட்டு, கோவிட்-19 நோய்தொற்றுப் பரவலால் ஒரு முறை ஒருங்கிணைந்த தள்ளுபடியாக, இறுதி நுகர்வோருக்குச் சென்றடையும் வகையில் ஏப்ரல் மற்றும் மே 2020 பட்டியலுக்கு எதிராக விநியோக நிறுவனங்கள் / மாநிலங்கள் மற்றும் யூனியன் பிரதேசங்களின் மின்துறைகளுக்கு ரூ.1075 கோடி அறிவித்தது. இந்த ஒருமுறை தள்ளுபடியின் தாக்கத்தைத் தவிர்த்து, நிறுவனத்தின் லாபத்தை, 2019-20 நிதியாண்டின் இதே காலத்துடன் ஒப்பிடும்போது, நிலையான அடிப்படையில் 18 சதவிகிதம் அதிகரித்துள்ளது.
பவர்கிரிட் நிறுவனம் வெளியிட்டுள்ள காலாண்டுக்கான அறிக்கையின் படி, இந்த நிறுவனத்தின் மூலதனச் செலவு சுமார் ரூ.1,906 கோடி. மற்றும் முதலீட்டைக் கொண்ட சொத்துக்களின் மதிப்பு ஒருங்கிணைந்த அடிப்படையில் ரூ.1,184 கோடி . பவர்கிரிட் நிறுவனத்தின் மொத்த நிலையான சொத்துக்களின் மதிப்பு ஒருங்கிணைந்த அடிப்படையில் ஜூன் 30, 2020 நிலவரப்படி சுமார் ரூ. 2,28,856 கோடியாக இருந்தது.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பறவை காய்ச்சல் நிலவரம்
ஹரியானாவின் பஞ்ச்குலா மாவட்டத்தில் 2 கோழிப்பண்ணைகளில் பறவை காய்ச்சல் நோய் உறுதி செய்யப்பட்டதை அடுத்து, 9 விரைந்த செயல்பாட்டுக் குழுக்கள் அங்கு அனுப்பி வைக்கப்பட்டுள்ளதுடன், கண்காணிப்பு மற்றும் தொற்று நோய் குறித்த விசாரணைகள் அங்கு மேற்கொள்ளப்பட்டு வருகின்றன. குஜராத் மாநிலத்தின் சூரத் மாவட்டம் மற்றும் ராஜஸ்தானின் சிரோஹி மாவட்டத்தில் காகம்/ வன பறவைகளின் மாதிரிகளில் பறவை காய்ச்சல் ஏற்பட்டிருப்பது உறுதி செய்யப்பட்டுள்ளது. மேலும் ஹிமாச்சலப் பிரதேசத்தின் கங்ரா மாவட்டத்தில் 86 காகங்கள் மற்றும் 2 நாரை இன பறவைகள் அசாதாரணமான முறையில் உயிரிழந்திருப்பதாக அங்கிருந்து வரும் தகவல்கள் தெரிவிக்கின்றன. இதேபோல் அந்த மாநிலத்தின் நஹான், பிலாஸ்பூர், மண்டி ஆகிய மாவட்டங்களில் மர்மமான முறையில் பறவைகள் உயிரிழந்திருப்பதாகக் கிடைத்த செய்தியை அடுத்து, அவற்றின் மாதிரிகள் அங்கீகரிக்கப்பட்ட ஆய்வகங்களுக்கு பரிசோதனைக்காக அனுப்பி வைக்கப்பட்டுள்ளன.
இது வரை, ஏழு மாநிலங்களில்  பறவை காய்ச்சல் நோய் உறுதி செய்யப்பட்டுள்ளது.
தில்லி, மகாராஷ்டிராவில் இருந்து அங்கீகரிக்கப்பட்ட ஆய்வகங்களுக்கு அனுப்பி வைக்கப்பட்ட மாதிரிகளின் அறிக்கைகள் எதிர்பார்க்கப்படுகின்றன. சட்டீஸ்கர் மாநிலத்தின் பலோட் மாவட்டத்தின் வன பறவைகளிடமிருந்து பெறப்பட்ட மாதிரிகளில் தொற்று ஏற்படவில்லை என்பது சோதனையில் தெரியவந்துள்ளது.
கேரளாவில் பாதிப்புகள் கண்டறியப்பட்டுள்ள இரண்டு மாவட்டங்களிலும் ஒழிப்பு நடவடிக்கைகள் நிறைவடைந்துள்ளன. கண்காணிப்பு குறித்த வழிகாட்டு நெறிமுறைகள் கேரள மாநிலத்திற்கு வழங்கப்பட்டுள்ளது.
கண்காணிப்பு மற்றும் தொற்று நோய் குறித்த விசாரணைக்காக அமைக்கப்பட்டுள்ள மத்திய குழுக்கள் ஜனவரி 9-ஆம் தேதி கேரளா சென்றடைந்து அங்கு பாதிப்புக்குள்ளான பகுதிகளில் விசாரணை மேற்கொண்டு வருகின்றது. மற்றொரு குழு இன்று  ஹிமாச்சலப் பிரதேசம் சென்றடைந்து பாதிக்கப்பட்ட பகுதிகளில் கணக்கெடுப்பு நடத்தி வருகின்றது.
பறவை காய்ச்சல் நோய் குறித்துத் தவறான தகவல்கள் பொதுமக்களிடையே பரவுவதைத் தடுக்கும் வகையில் இந்த நோய் பற்றிய கூடுதல் விழிப்புணர்வை ஏற்படுத்துமாறு மாநிலங்கள் கேட்டுக் கொள்ளப்பட்டுள்ளன. நீர்நிலைகளுக்கு அருகில், உயிரியல் பூங்காக்கள், கோழி பண்ணைகள் போன்ற பகுதிகளில் கண்காணிப்பைத் தீவிரப்படுத்துமாறு மாநிலங்கள்/ யூனியன் பிரதேசங்களை மத்திய அரசு கேட்டுக் கொண்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1687443
-------
(Visitor Counter : 91
குடியரசுத் துணைத் தலைவர் செயலகம்
மாநிலங்களவையின் கண்ணியத்தை காப்பாற்றும் கடமை எனக்கு உள்ளது: மாநிலங்களவை தலைவர் திரு வெங்கையா நாயுடு
உறுப்பினர்கள் இடைநீக்கம் செய்யப்பட்டது மகிழ்ச்சியான விஷயம் இல்லை என்ற போதிலும், மாநிலங்களவையின் விதிகள், தரம் மற்றும் மதிப்பை காப்பாற்றும் கடமை தனக்கு உள்ளதாக மாநிலங்களவையின் தலைவரும் குடியரசுத் துணைத் தலைவருமான திரு எம் வெங்கையா நாயுடு இன்று கூறினார்.
திட்டமிட்டதற்கு எட்டு நாட்களுக்கு முன்னதாகவே மாநிலங்களவை கூட்டத்தொடர் ஒத்திவைக்கப்பட்டதையொட்டி நிறைவுரை ஆற்றிய திரு நாயுடு இவ்வாறு கூறினார்.
போராடுவது எதிர்க்கட்சிகளின் உரிமை என்று கூறிய மாநிலங்களவை தலைவர், ஆனால் அதை எப்படி செய்ய வேண்டும் என்று கேள்வி எழுவதாக கூறினார்.
உறுப்பினர்கள் இடைநீக்கம் செய்யப்பட்டது மகிழ்ச்சியான விஷயம் இல்லை என்ற போதிலும் அது தவிர்க்க முடியாதது என்று அவர் தெரிவித்தார்.
நீண்ட காலம் அவையை புறக்கணிப்பு செய்வதால் மற்ற உறுப்பினர்களால் தங்களது கருத்துக்களை எடுத்துரைக்க முடிவதில்லை என்று அவர் கூறினார்.
உறுப்பினர்களில் ஒரு பிரிவினர் புறக்கணிப்பு செய்தபோதும் மசோதாக்கள் அவையில் நிறைவேற்றப்பட்ட வரலாறு உள்ளது என்று அவர் சுட்டிக் காட்டினார்.
இந்தக் கூட்டத் தொடரின்போது மாநிலங்களவையின் செயல்திறன் 100.47 சதவீதமாக இருந்தது என்று திரு நாயுடு தெரிவித்தார்.
(Visitor Counter : 181
பாதுகாப்பு அமைச்சகம்
ஆயுதப்படை தீர்ப்பாயத்தின் முதன்மை அமர்வு காணொலிக் காட்சி வழியாக பிராந்திய அமர்வுகள் தொடர்பான விவகாரங்களை விசாரிக்கிறது
ஆயுதப்படை தீர்ப்பாயத்தின்  தலைவர் நீதிபதி திரு. ராஜேந்திர மேனன், இன்று ஆயுதப்படை தீர்ப்பாயத்தின் பத்து பிராந்திய அமர்வுகளிலும் காணொலிக் காட்சி வழியாக விசாரணையைத் தொடங்கினார்.
ஜூன் 8, 2020 முதல் வெளிப்படையான விசாரணைகளை நடத்தி வரும் ஒரே நீதிமன்றம், ஆயுதப்படை தீர்ப்பாயத்தின் முதன்மை அமர்வாகும். ஆயுதப்படை வீரர்கள் ஓய்வுபெற்ற மற்றும் பணியில் உள்ள வீரர்கள் முதன்மையாக அவர்களது தொலைதூர இருப்பிடங்கள் மற்றும் பல்வேறு பாதுகாப்பு தொடர்பான பிரச்சனைகளால் எதிர்கொள்ளும் சிரமங்கள் மற்றும் குறைகளை கவனத்தில் எடுத்துக்கொண்டு, வெளிப்படையான விசாரணைகள் முதன்மை அமர்வில் நடத்தப்பட்டு வருகின்றன.
ஆயுதப்படை தீர்ப்பாயத்தின் தலைவர், அப்பழுக்கற்ற, ஆரோக்கியமான தரத்தை முதன்மை அமர்வில் பராமரிப்பதற்கான வழிகள் குறித்து ஆலோசனைகளை வழங்கிய முதன்மை பதிவாளர் டாக்டர் ராகேஷ் குமாருக்கு விரும்பத்தகாத சம்பவங்கள் இல்லாத விசாரணைக்காகப் பாராட்டினார். நாடு முழுவதும் ஊரடங்கு அமல்படுத்தப்படுவதற்கு முன்னதாகவே நீதிமன்ற வளாகங்கள் முழுவதும் தினமும் இரண்டு முறை ஆயுதப்படை தீர்ப்பாயத்தின் பணியாளர்களால் மட்டுமே சுத்திகரிக்கப்படுகின்றன.
பெட்ரோலியம் மற்றம் இயற்கை எரிவாயு அமைச்சகம்
அபுதாபி சர்வதேச பெட்ரோலிய கண்காட்சி மற்றும் மாநாடு-2022ல் பங்கேற்க பெட்ரோலியம், இயற்கை எரிவாயு, வீட்டுவசதி மற்றும் நகர்ப்புற மேம்பாட்டுத் துறை அமைச்சர் திரு ஹர்தீப் எஸ். பூரி, 2022, அக்டோபர் 31 அன்று ஐக்கிய அரபு அமீரகம்  செல்கிறார்
ஐக்கிய அரபு எமிரேட்சின் எரிசக்தி மற்றும் உள்கட்டமைப்புத்துறை அமைச்சர் மேன்மைதங்கிய சுஹைல் முகமது ஃபராஜ் அல் மஸ்ரூயி, தொழில்துறை மற்றும் நவீனத் தொழில்நுட்பத்துறை அமைச்சர்,அபுதாபி தேசிய எண்ணெய் நிறுவன நிர்வாக இயக்குனர் மற்றும் குழுமத் தலைமை நிர்வாக அதிகாரி மேன்மைதங்கிய டாக்டர். சுல்தான் அகமது அல் ஜாபர் ஆகியோர் அழைப்பின் பேரில் அபுதாபி சர்வதேச பெட்ரோலிய கண்காட்சி மற்றும் மாநாடு-2022ல் பங்கேற்க பெட்ரோலியம், இயற்கை எரிவாயு, வீட்டுவசதி மற்றும் நகர்ப்புற மேம்பாட்டுத் துறை அமைச்சர் திரு ஹர்தீப் எஸ். பூரி, 2022, அக்டோபர் 31 அன்று ஐக்கிய அரபு அமீரகம்  செல்கிறார்.
இந்தப் பயணத்தின் போது, அபுதாபி சர்வதேச பெட்ரோலிய கண்காட்சி மற்றும் மாநாடு-2022-ன் தொடக்க விழாவில் அமைச்சர் சிறப்புரையாற்றுவார். பல்வேறு நாடுகளைச் சேர்ந்த தமது துறை சார்ந்த அமைச்சர்கள் மற்றும் சர்வதேச எரிசக்தி நிறுவனங்களின் தலைவர்கள், உலகளாவிய எண்ணெய் மற்றும் எரிவாயு நிறுவனங்களின் தலைமை நிர்வாக அதிகாரிகள் ஆகியோரை மாண்புமிகு அமைச்சர் பூரி சந்தித்துப் பேசுவார்.
ஆயுஷ்
ஒருங்கிணைந்த மருத்துவத் துறையை ஏற்படுத்த ஆயுஷ் அமைச்சகமும் எய்ம்ஸ் மருத்துவமனையும் திட்டம்
ஆயுஷ் அமைச்சகமும், எய்ம்ஸ் மருத்துவமனையும் இணைந்து, எய்ம்ஸ் மருத்துவமனையில் ஒருங்கிணைந்த மருத்துவத் துறையை ஏற்படுத்தத் திட்டமிட்டுள்ளன.
எய்ம்ஸ் மருத்துவமனையில், ஆயுஷ் அமைச்சகச் செயலாளர் திரு வைத்திய ராஜேஷ் கொடேச்சா, மருத்துவமனையின் ஒருங்கிணைந்த மருத்துவ ஆராய்ச்சி மையத்தின் இயக்குநர் டாக்டர் ரண்தீப் குலேரியா ஆகியோர் தலைமையில் நடைபெற்ற ஆய்வுக் கூட்டத்தில் இந்த முடிவு எடுக்கப்பட்டது.
பிரத்தியேகமான துறை உருவாக்கப்படும் வரை ஆயுஷ் அமைச்சகம், ஒருங்கிணைந்த மருத்துவ ஆராய்ச்சி மையத்திற்குத் தொடர்ந்து ஆதரவு அளிக்கும் என்று அமைச்சகத்தின் செயலாளர் உறுதியளித்தார்.
கொவிட் தொற்றிலிருந்து குணமடைந்தோருக்கு சிகிச்சை வழங்குவதற்காக ஆயுர்வேதம், யோகா சார்ந்த ஒருங்கிணைத்த நெறிமுறைகளை வகுப்பது குறித்தும் இந்த ஆய்வுக் கூட்டத்தில் முடிவு செய்யப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1679321
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பிரதமரின் மத்ஸய சம்படா திட்டத்தின் கீழ், தேசிய உற்பத்தித் திறன் கவுன்சில் ஏழு முக்கிய கள ஆய்வுகளை மேற்கொண்டு வருகிறது
பிரதமரின் மத்ஸய சம்படா திட்டத்தின்  கீழ், ஏழு முக்கிய கள ஆய்வுகளை தன்னாட்சி அமைப்பான தேசிய உற்பத்தித் திறன் கவுன்சில் என்பிசி மேற்கொண்டுள்ளது. புதுதில்லியில் உள்ள என்பிசி தலைமையகத்தில் நடைபெற்ற நிகழ்ச்சியில், இந்தக்கள ஆய்வுகளைத் தொடங்கி வைத்து பேசிய மத்திய மீன்வளம், கால்நடைப் பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபலா, நாட்டின் ஒட்டுமொத்த உற்பத்தியின் பங்களிப்பை உயர்த்துவதில் பிரதமரின் இந்தத் திட்டம் புதிய மாற்றத்தை ஏற்படுத்தியுள்ளது என்றும், அரசின் புதுமையான மற்றும் செயல்திறன் மிக்க நடவடிக்கைகள் ஒரு புதிய நீலப் புரட்சியை ஏற்படுத்தியுள்ளன என்றும் கூறினார்.
என்பிசி சுமார் ஒன்பது மாதங்களில் இந்தக்கள ஆய்வுகளை நிறைவு செய்யும். 1958 இல் அமைக்கப்பட்ட தேசிய உற்பத்தித் திறன் கவுன்சில், இந்திய அரசின் வர்த்தகம் மற்றும் தொழில் அமைச்சகத்தின், தொழில் மற்றும் உள்நாட்டு வர்த்தகத்தை மேம்படுத்துவதற்கான துறையின் கீழ் செயல்படும் ஒரு தன்னாட்சி அமைப்பாகும்.
மேலும் விவரங்களுக்கு இந்த ஆங்கில செய்திக்குறிப்பை காணவும்:https://pib.gov.in/PressReleasePage.aspx?PRID=192454
நிதி அமைச்சகம்
வருமான வரித் துறையின் இ-ஃபைலிங் போர்ட்டலில் 2 கோடிக்கும் அதிகமான தாக்கல்கள் செய்யப்பட்டுள்ளன
வருமான வரித் துறையின் இணையதளம்  2021 அக்டோபர் 13 வரை 2 கோடிக்கும் அதிகமான வருமான வரி தாக்கல்களை பெற்றுள்ளது.
2021 ஜூன் 7 அன்று தொடங்கப்பட்ட புதிய தளத்தின் செயல்பாட்டில் உள்ள குறைபாடுகள் மற்றும் சிரமங்களை வரி செலுத்துவோர் குறிப்பிட்டனர். பல தொழில்நுட்ப சிக்கல்கள் தீர்க்கப்பட்டு தளத்தின் செயல்திறன் மேம்படுத்தப்பட்டுள்ளது.
2021 அக்டோபர் 13 வரை 13.44 கோடிக்கும் மேற்பட்ட வரி செலுத்துவோர் உள்நுழைந்துள்ளனர். சுமார் 54.70 லட்சம் வரி செலுத்துவோர் தங்கள் கடவுச்சொற்களைப் பெற 'மறக்கப்பட்ட கடவுச்சொல்' வசதியைப் பெற்றுள்ளனர்.
அனைத்து வருமான வரி அறிக்கைகளையும் இ-தாக்கல் செய்ய முடியும். 2021-22-ம் ஆண்டில் 2 கோடிக்கும் மேற்பட்ட வருமான வரி தாக்கல்கள் தளத்தில் செய்யப்பட்டுள்ளன, இவற்றில் வருமான வரி தாக்கல்கள் 1 மற்றும் 4 86 சதவீதம் ஆகும். ஆதார் அடிப்படையிலான ஓடிபி மூலம் 1.49 கோடிக்கு அதிகமான தாக்கல்கள் சரிபார்க்கப்பட்டுள்ளன.
2021-22 ஆண்டுக்கான வருமான வரி கணக்கை இன்னும் தாக்கல் செய்யாத அனைத்து வரி செலுத்துவோரும் விரைவில் தாக்கல் செய்யுமாறு கேட்டுக்கொள்ளப்படுகிறார்கள்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763911
பெட்ரோலியம் மற்றம் இயற்கை எரிவாயு அமைச்சகம்
200 ஆக்சிஜன் படுக்கைகள் கொண்ட கொவிட் மருத்துவமனையை சாகர் மாவட்டத்தில் உள்ள பினாவில் பெட்ரோலிய அமைச்சர் திரு தர்மேந்திர பிரதான் மற்றும் மத்தியப் பிரதேச முதல்வர் திரு சிவராஜ்சிங் சவுகான் திறந்து வைத்தனர்
மத்திய பெட்ரோலியம் & இயற்கை எரிவாயு மற்றும் எஃகு அமைச்சர் திரு தர்மேந்திர பிரதான் மற்றும் மத்தியப் பிரதேச முதல்வர் திரு சிவராஜ்சிங் சவுகான் ஆகியோர் அம்மாநிலத்தின் சாகர் மாவட்டத்தில் உள்ள பினாவில் தற்காலிக கொவிட் மருத்துவமனையை இன்று திறந்து வைத்தனர்.
200 ஆக்சிஜன் படுக்கைகள் கொண்ட இந்த மிகப்பெரிய கொவிட்-19 மருத்துவமனை பாரத் பெட்ரோலியம் நிறுவனத்தின் பினா சுத்திகரிப்பு ஆலைக்கு அருகே அமைந்துள்ளது. பாரத் பெட்ரோலியம் நிறுவனத்தின் துணை நிறுவனமான பாரத் ஓமன் ரிஃபைனரீஸ் இம்மருத்துவமனைக்கு ஆக்சிஜன் வழங்கும்.
ஆக்சிஜன் நிரப்பும் ஆலைக்கும் மத்திய அமைச்சரும் முதல்வரும் அடிக்கல் நாட்டினர். ஒரு நாளைக்கு 2000 ஆக்சிஜன் உருளைகள் திறன் கொண்ட இந்த ஆலை, சுற்றுவட்டாரத்தில் உள்ள மாவட்ட மருத்துவமனைகளின் தேவையை பூர்த்தி செய்யும்.
நிகழ்ச்சியில் பேசிய திரு தர்மேந்திர பிரதான், 90 சதவீத தூய்மை அளவை கொண்ட ஆக்சிஜன் வாயுவை ஒரு நாளைக்கு 10 டன் என்ற அளவுக்கும், ஒரு நாளைக்கு 4 லட்சம் லிட்டர் குடிநீரையும் பினா சுத்திகரிப்பு ஆலை மருத்துவமனைக்கு வழங்கும் என்றார்.
பாரத் பெட்ரோலியம் நிறுவனத்தின் முயற்சிகளை பாராட்டிய அவர், கொவிட்-19-ஐ கட்டுப்படுத்துவதில் மருத்துவமனைக்கு பினா ஆலை உதவும் என்றார்.
பெருந்தொற்றை கட்டுப்படுத்துவதற்கு சிறப்பான நடவடிக்கை எடுத்ததற்காக முதலமைச்சர் மற்றும் அவரது குழுவினரை பாராட்டிய அமைச்சர், மாநிலத்தில் உள்ள 50 மாவட்டங்களில் 1 சதவீதத்திற்கும் குறைவாக தொற்று உறுதிப்படுத்தும் அளவு உள்ளதாக தெரிவித்தார்.
ஜூன் 21 முதல் இலவச தடுப்பு மருந்து வழங்கல் நடவடிக்கை தொடங்கும் என்றும், நாட்டில் விரைவில் தடுப்பூசி பற்றாக்குறை இருக்காது என்றும் அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1726568
-------
(Visitor Counter : 137
ஜல்சக்தி அமைச்சகம்
ஜல் ஜீவன் திட்டத்தின் கீழ் மத்தியப் பிரதேசத்தில் ரூ 15,381.72 கோடி மதிப்பிலான குடிநீர் விநியோகத் திட்டங்களுக்கு ஒப்புதல்
ஜல் ஜீவன் இயக்கத்தின் கீழ் மத்தியப் பிரதேச மாநிலத்தில் 15,381.72 கோடி ரூபாய் மதிப்பிலான குடிநீர் வழங்கும் திட்டங்களுக்கு மாநில அளவிலான திட்ட அனுமதிக் குழு கூட்டத்தில் ஒப்புதல் அளிக்கப்பட்டது.
ரேவா, சத்னா, செஹோர், சித்தி, அலிராஜ்பூர், பத்வானி, ஜபல்பூர், பன்னா, மாண்ட்லா, சாகர், கட்னி, தார், ஷியோபூர், உமாரியா மற்றும் கர்கோன் மாவட்டங்களில் உள்ள 9,240 கிராமங்கள் இதன் மூலம் பயனடையும். 2023-ம் ஆண்டிற்குள் அனைத்து கிராமப்புற வீடுகளுக்கும் குழாய் நீர் விநியோகத்தை வழங்க மாநிலம் திட்டமிட்டுள்ளதால், இந்தத் திட்டங்களுக்கு ஒப்புதல் வழங்குவது இந்தத் தருணத்தில் மிகவும் முக்கியமானது ஆகும்.
இந்த கிராமங்கள் அனைத்தும் கோடை காலத்தில் குடிநீர் பிரச்சினையை எதிர்கொள்கின்றன என்பது குறிப்பிடத்தக்கது. இந்த 9,240 கிராமங்களில் வசிக்கும் 22 லட்சத்துக்கும் அதிகமான குடும்பங்களுக்கு அடுத்த 30-40 ஆண்டுகளுக்கு போதுமான சுத்தமான குழாய் குடிநீர் விநியோகம் சீராக கிடைக்கும் என்று எதிர்பார்க்கப்படுகிறது.
ஜல் ஜீவன் இயக்கத்தின் கீழ் கிராமப்புற வீடுகளுக்கு குழாய் குடிநீர் விநியோகத்தை வழங்குவதற்காக எடுக்கப்படும் திட்டங்களின் பரிசீலனை மற்றும் ஒப்புதலுக்காக மாநில அளவிலான திட்ட அனுமதி குழு அமைக்கப்பட்டுள்ளது.
2021-22-ல் ரூ. 5,117 கோடி மத்தியப்பிரதேசத்திற்கு ஒதுக்கப்பட்டுள்ள நிலையில், அதில் இருந்து ரூ 2,558 கோடி இத்திட்டத்தை செயல்படுத்துவதற்காக ஏற்கனவே விடுவிக்கப்பட்டுள்ளது. இதனால், தொலைதூர நீர் ஆதாரங்களில் இருந்து தினமும் பல மணிநேரம் பயணித்து தண்ணீர் எடுக்கும் பெண்கள் மற்றும் குழந்தைகள் எதிர்கொள்ளும் சிரமம் வெகுவாகக் குறைக்கப்படும்.
ஆகஸ்ட் 15, 2019 அன்று, ஜல் ஜீவன் இயக்கம் தொடங்கப்பட்ட போது, மாநிலத்தில் உள்ள 13.53 லட்சம்  கிராமப்புற வீடுகளுக்கு மட்டுமே குழாய் நீர் விநியோகம் இருந்தது. கடந்த 28 மாதங்களில், கொவிட்-19 பெருந்தொற்று மற்றும் பொதுமுடக்க இடையூறுகள் இருந்தபோதிலும், 31.63 லட்சம்  வீடுகளுக்கு குழாய் நீர் இணைப்புகளை மாநிலம் வழங்கியுள்ளது.
இன்றைய நிலவரப்படி, மாநிலத்தில் உள்ள 1.22 கோடி கிராமப்புற குடும்பங்களில், 45.16 லட்சம்  வீடுகளுக்கு குழாய் நீர் விநியோகம் செய்யப்படுகிறது. 2021-22-ல் 22.1 லட்சம் வீடுகளுக்கு குழாய் குடிநீர் இணைப்புகளை வழங்க மாநிலம் திட்டமிட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1786334
குடியரசுத் தலைவர் செயலகம்
ஒடிசா மற்றும் ஆந்திரப் பிரதேசத்தில் பிப்ரவரி 19 முதல் 22 வரை குடியரசுத் தலைவர் பயணம் மேற்கொள்ள உள்ளார்
ஒடிசா மற்றும் ஆந்திரப் பிரதேசத்தில் பிப்ரவரி 19 முதல் 22 வரை குடியரசுத் தலைவர் திரு.ராம் நாத் கோவிந்த் பயணம் மேற்கொள்ள உள்ளார்.
பூரியில் கௌடியா மடத்தையும், இயக்கத்தையும் நிறுவிய ஸ்ரீமத் பக்தி சித்தாந்த சரஸ்வதி கோஸ்வாமி பிரபுபாத்-ன் 150-வது பிறந்த ஆண்டின் 3 ஆண்டு கால கொண்டாட்டங்களை 2022 பிப்ரவரி 20 அன்று குடியரசுத் தலைவர் தொடங்கி வைப்பார்.
2022 பிப்ரவரி 21 அன்று விசாகப்பட்டினத்தில் கப்பல் படை போர் விமானத்தை ஆய்வு செய்யும் குடியரசுத் தலைவர் அணிவகுப்பையும் பார்வையிடுவார். கப்பல் படை போர் விமானத்தை குடியரசுத் தலைவர் ஆய்வு செய்யும் நடவடிக்கையின் ஒரு பகுதியாக முப்படைகளின் உயர்நிலைத் தலைவர் என்ற முறையில் குடியரசுத் தலைவரின் பதவிக்காலத்தில் ஒரு முறை இந்திய கப்பல் படையின் போர் விமானத்தை அவர் ஆய்வு செய்வார்.